**Uputstvo za pisanje seminarskog rada**

Student je u obavezi da se javi premetnom asistentu, kako bi dostavio naziv proizvodnog preduzeća (ili kako bi dobio naziv proizvodnog preduzeća) o kome će pisati seminarski rad.

Seminarski rad treba da sadrži sledeće elemente:

* Predstavite preduzeće i delatnost preduzeća,
* Izračunajte:
	+ Tekući racio likvidnosti i racio gotovine ili brzi test likvidnosti,
	+ Neto obrtni kapital, racio neto obrtnog kapitala i ukupne imovine
	+ Racio dugoročnog duga i ukupnog kapitala, racio ukupnog duga i akcionarskog kapitala,
	+ Koeficijenta obrta kupaca/prosečni period naplate potraživanja,
	+ Koeficijent obrta zaliha/prosečni period obrta zaliha,
	+ Koeficijent obrta plaćanja spram dobavljača (kratk.obav.)/prodečni period plaćanja obaveza prema dobavljačima,
	+ Poslovni ciklus i gotovinski ciklus,
	+ Stopa neto dobiti (marža neto profita), ROA i ROE,
	+ **Prilikom izračunavanja koeficijnata potrebno je da student prikaže odgovarajuću formulu koeficijenta (formule možete naći u fajlu Uputstvo za izračunavanje koeficijenata u seminarskom radu) i uvrsti vrednosti u nju, kao i da napiše objašnjenje svakog pojedinačnog izračunatog koeficijenta u skladu sa gradivom prikazanim u fajlovima PREDAVANJA / VEŽBE 3 – finansijski izveštaji.**
	+ **Sva izračunavanja neophodno je izvršiti za poslednje tri godine.**
* Diskusija i preporuke studenta
	+ Na kraju rada student treba da u zbirnoj tabeli prikaže sve izračunate koeficijente za sve tri godine, da sagleda trend kretanja koeficijenata, jake strane i probleme vezane za poslovanje preduzeća, kao i da napiše preporuke za preduzeće.
	+ Primer zbirne tabele:

|  |  |  |  |
| --- | --- | --- | --- |
|  | ***2009*** | ***2010*** | ***2011*** |
| ***1. Tekući odnos likvidnosti*** | ***1,19*** | ***1,25*** | ***1,20*** |
| ***2. Brzi test likvidnosti – ACID test*** | ***0,057*** | ***0,033*** | ***0,006*** |
| ***3. Ukupni dug/ukupan kapital*** | ***0,58*** | ***0,58*** | ***0,62*** |
| ***4. Dugoročne obaveze/Ukupni kapital*** | ***0,21*** | ***0,19*** | ***0,18*** |
| ***5. Racio pokrića kamata*** | ***8*** | ***10*** | ***4*** |
| ***6. Racio pokrića gotovinom*** | ***9*** | ***11*** | ***4,5*** |
| ***7. Koeficijent obrta potraživanja******7-a. Prosečan period naplate potraživanja*** | ***20******18 dana*** | ***16,5******22 dana*** | ***13******27 dana*** |
| ***8. Koeficijent obrta zaliha******8-a. Prosečan period obrta zaliha******8-b. Period pretvaranja zaliha u gotovinu*** | ***8,75******42 dana******60 dana*** | ***7,7******47 dana******69 dana*** | ***5,5******66 dana******93 dana*** |
| ***9. Marža bruto profita*** | ***10%*** | ***11,6%*** | ***10,5%*** |
| ***10. Marža neto profita*** | ***7,9%*** | ***9,4%*** | ***7,1%*** |
| ***11. Koeficijent obrta ukupne imovine*** | ***2,8*** | ***2,76*** | ***2,24*** |
| ***12. Prinos na imovinu ROI***  | ***22%*** | ***25,9%*** | ***15,9%*** |
| ***13. Prinos na sopstveni kapital ROE*** | ***52,5%*** | ***62,3%*** | ***41,5%*** |

Napomena: Studenti će u tabeli prikazati samo koeficijente koji su navedeni na početku ovog dokumenta.

Student pri izradi seminarskog rada treba da koristi internet sajt kompanije, sajt Agencije za privredne register, sajt Beogradske berze ukoliko preduzeće ima akcije koje se kotiraju na berzi (u tom slučaju student će naći finansijske izveštaje za poslednje tri godine u okviru informatora), knjigu “Finansijski menadžment” prof. dr Biserke Komnenić, odnosno **fajlove predavanja i vežbi okačene pod predmetom Poslovne finansije**. Student pri izradi seminarskog rada može da koristi i bilo koju drugu knjigu iz Finansijskog menadžmenta/Poslovnih finansija.

Seminarski rad **mora da sadrži i finansijske izveštaje** na osnovu kojih je student izvršio izračunavanja.